সংস্কৃতিমন্ত্রক
নেতাজী সুভাষ চন্দ্র বসুর আজাদ হিন্দ সরকার গঠনের ৭৮তম বার্ষিকী উদযাপন
নয়াদিল্লি, ২২ অক্টোবর, ২০২১
অমৃত মহোৎসব উদযাপনের অঙ্গ হিসাবে বৃহস্পতিবার  নেতাজী সুভাষ চন্দ্র বসু আজাদ হিন্দ সরকার গঠনের ৭৮ তম বার্ষিকী উপলক্ষে ভারত ও দক্ষিণ-পূর্ব এশিয়ায় একাধিক অনুষ্ঠানের আয়োজন করা হয়। কেন্দ্রীয় সংস্কৃতি মন্ত্রক আয়োজিত এই অনুষ্ঠানে বিভিন্ন মন্ত্রক, রাজ্য/কেন্দ্রশাসিত অঞ্চলগুলি অংশ নেয়। এই অনুষ্ঠানে ইন্ডিয়ান ন্যাশনাল আর্মি -র প্রবীণ ব্যক্তি, বিদ্যালয় ছাত্রছাত্রী, প্রবীণ মানুষজন স্বতঃস্ফূর্তভাবে অংশ নিয়েছিলেন।
মণিপুরের মৈরাঙ্গ-এ ১৯৪৪ সালের ১৪ এপ্রিল ভারতের মাটিতে আইএনএ প্রথম ত্রিবর্ণরঞ্জিত পতাকা উত্তোলন করে। এই ঘটনার স্মরণে একাধিক অনুষ্ঠানের আয়োজন করা হয়।সেখানে ১৯-২২ এ অক্টোবর আইএনএ পরিবারযাত্রার আয়োজিত হয়। সঙ্গীত ও নৃত্যের মাধ্যমে সাংস্কৃতিক অনুষ্ঠানে আইএনএ-এর আদর্শ তুলে ধরা হয়। সংস্কৃতি মন্ত্রক এই উপলক্ষে মৈরাঙ্গ-এ আইএনএ গানের বিশেষ কিছু অংশের রেকর্ড প্রকাশ করেছে। গানটি শুনতে এই লিঙ্কে ক্লিক করুন https://fb.watch/8NgwJ3EKub/
সংস্কৃতি মন্ত্রকের আওতাধীন পূর্বাঞ্চলীয় ও উত্তর-পূর্বাঞ্চলীয় সংস্কৃতি কেন্দ্র নাগাল্যান্ডের রুজাজো গ্রামে এক সাংস্কৃতিক অনুষ্ঠানের আয়োজন করে। উল্লেখ্য, ১৯৪০ সালে নেতাজী সুভাষ চন্দ্র বসু এই গ্রামে থেকেছিলেন।
নেতাজীর জন্মস্থান ওডিশার কটকে এই দিনটি যথাযথ মর্যাদার সঙ্গে উদযাপিত হয়। সমর শিক্ষার্থী বাহিনীর সদস্যরা সাইকেল র্যালিতে অংশ নেয়। নেতাজীর জীবনীর ওপর আলোচনাসভা ও প্রদর্শনীর আয়োজন করা হয়।
কেন্দ্রীয় স্বরাষ্ট্র মন্ত্রী শ্রী অমিত শাহ সম্প্রতি আন্দামান ও নিকোবর দ্বীপপুঞ্জ সফর করেছেন। নেতাজী সুভাষ চন্দ্র বসুর সঙ্গে এই অঞ্চলের মানুষের সম্পর্কের স্মরণে আয়োজিত অনুষ্ঠানেও যোগ দেন তিনি। এ বিষয়ে বিস্তারিত জানতে এই লিঙ্কে ক্লিক করুন - https://pib.gov.in/PressReleasePage.
পশ্চিমবঙ্গে ইজেডসিসি রবীন্দ্রনাথ ঠাকুর এবং নেতাজী সুভাষ চন্দ্র বসু অনন্য সম্পর্কের বিষয়ে এক আলোচনাসভার আয়োজন করে। অনুষ্ঠানে নেতাজীকে উৎসর্গ করা রবীন্দ্রনাথ ঠাকুরের লেখা তাসের দেশ নাটকটি পরিবেশিত হয়। নেতাজীর পৈতৃক বাড়ি কোদালিয়ার সুভাষ গ্রামে বিশেষভাবে রেকর্ডিং করা একটি কোরিওগ্রাফি করা নৃত্য-ভিত্তিক অভিনয় পরিবেশিত হয়।
সংস্কৃতি মন্ত্রক ‘জারা ইয়াদ করো কুরবানী’ শীর্ষক একটি পডকাস্টের ট্রেলার প্রকাশ করেছে। এই পডকাস্টে দেশের স্বাধীনতা সংগ্রামে উল্লেখযোগ্য অবদানকারী ব্যক্তিত্ব সম্পর্কে নানা তথ্য তুলে ধরা হয়েছে।
আজাদ হিন্দ সরকার গঠনের ৭৮তম বার্ষিকী স্মরণে লালকেল্লাতেও অনুষ্ঠানের আয়োজন করা হয়। এই অনুষ্ঠানে উপস্থিত ছিলেন কেন্দ্রীয় সংস্কৃতি প্রতিমন্ত্রী শ্রী অর্জুন রাম মেঘওয়াল এবং শ্রীমতী মীণাক্ষী লেখি। সেবা মেডেল, বিশিষ্ট সেবা মেডেল পুরস্কার জয়ী অবসরপ্রাপ্ত সেনা আধিকারিক জেনারেল বক্সির লেখা ‘বোস : দ্য মিলিটারি ডায়মেনশন : দ্য মিলিটারি হিস্ট্রি অফ আইএনএ অ্যান্ড নেতাজী’ শীর্ষক একটি বইও প্রকাশ করা হয়।
বিদেশ মন্ত্রকের পক্ষ থেকে যথাযোগ্য মর্যাদায় দিনটি উদযাপন করা হয়। মালয়েশিয়ার রয়্যাল সেলেঙ্গোর ক্লাবে গত ১৮ অক্টোবর একটি অনুষ্ঠানের আয়োজন করা হয়। সিঙ্গাপুরে ভারতীয় দূতাবাসের পক্ষ থেকে আইএনএ স্মৃতিসৌধে পুষ্পার্ঘ্য অর্পণ করা হয়। ১৯৪৩ সালের ২১ অক্টোবর নেতাজী যখন আজাদ হিন্দ সরকারের কথা ঘোষণা করেছিলেন, সেই সরকারে ১১ জন মন্ত্রী ছিলেন সিঙ্গাপুরের।
শিক্ষা মন্ত্রক দেশ জুড়ে নেতাজী সুভাষ চন্দ্র বসু স্মরণে বিশেষ অনুষ্ঠানের আয়োজন করে। শিশুদের নেতাজী এবং আইএনএ – এর সদস্যদের পোশাকে সাজানো হয়। পাশাপাশি, তারা ‘কদম কদম বাড়ায়ে যা’ গানে অংশ নেয়।
পর্যটন মন্ত্রকও নেতাজী সুভাষ চন্দ্র বসুর সঙ্গে যুক্ত গন্তব্য-স্থলগুলিকে চিহ্নিত করে ‘দ্য লিগ্যাসি অফ ফ্রিডম’ শীর্ষক একটি ছোট পুস্তিকা প্রকাশ করেছে।
CG/SS/SB
(Visitor Counter : 168